เซ็นทรัลลาดพร้าวเล็งเลื่อนวันปิดปรับปรุงชดเชยรายได้
เซ็นทรัลอาจเลื่อนวันปิดปรับปรุงสาขาลาดพร้าวออกไปอีก1สัปดาห์ชดเชยรายได้หลังเสื้อแดงปิดแยกราชประสงค์
16 เม.ย. 2553

เซ็นทรัลอาจเลื่อนวันปิดปรับปรุงสาขาลาดพร้าวออกไปอีก1สัปดาห์ชดเชยรายได้หลังเสื้อแดงปิดแยกราชประสงค์ 
นายณัฐกิตต์ ตั้งพูลสินธนา ผู้ช่วยกรรมการผู้จัดการใหญ่สายงานการตลาด บริษัท เซ็นทรัลพัฒนา จำกัด (มหาชน) เปิดเผยว่า ในสัปดาห์หน้า ผู้บริหารบริษัทจะประชุมหารือ เพื่อประเมินสถานการณ์และผลกระทบ หลังกลุ่มคนเสื้อแดงประกาศปักหลักชุมนุมที่แยกราชประสงค์ 
ในเบื้องต้นอาจจะพิจารณาปรับแผนปิดการปรับปรุงเซ็นทรัลลาดพร้าว โดยเลื่อนการปิดให้บริการในสาขาดังกล่าว ออกไปอีก 1 สัปดาห์ จากกำหนดเดิมที่จะเปิดให้บริการวันสุดท้าย ในวันที่ 24 เมษายน นี้ 
ทั้งนี้เพื่อชดเชยรายได้ที่สูญเสียไป จากการปิดให้บริการศูนย์การค้าเซ็นทรัล เวิลด์ ซึ่งภายหลังจากกลุ่มผู้ชุมนุม นปช. ยึดพื้นที่แยกราชประสงค์เป็นเวทีชุมนุม ทำให้ประชาชนจำนวนมาก หันไปใช้บริการที่ศูนย์การค้าเซ็นทรัลพลาซ่า สาขาลาดพร้าว เนื่องจากศูนย์การค้าในย่านราชประสงค์ปิดให้บริการ โดยผู้บริหารจะหารือร่วมกัน อย่างเป็นทางการอีกครั้งในสัปดาห์หน้า.